Nalika semanten, ing kahyangan jonggring saloka ngleresi Bathara Guru ndangu dhateng Bathara Narada ing babagan wontenipun gara-gara ing ngarcapada. Bathara Narada matur bilih wontenipun gara-gara ing ngarcapada jalaran putra nata ing Ngastina Prabu Pandhudewanata lair bungkus lan ing wekdal punika kabucal wonten wana Wandalaksana. Bathara Guru lajeng dhawuh dhateng Dewi Uma kadherekaken Bathara Narada supados paring luwar dhateng bungkus.